अब्दुल क़य्यूम अंसारी
अब्दुल क़य्यूम अंसारी (1 जुलाई 1905 - 18 जनवरी 1973) भारत के स्वतंत्रता संग्राम में सहभागी तथा सामाजिक कार्यकर्ता थे। वे राष्ट्रीय एकता, धर्मनिरपेक्षता और सांप्रदायिक सद्भाव के प्रति अपनी प्रतिबद्धता के लिए जाने जाते थे। वे मुस्लिम लीग की भारत से अलग मुस्लिम राष्ट्र के निर्माण की मांग का का विरोध करने के लिये भी जाने जाते हैं। श्री अंसारी ऑल इंडिया मोमिन कॉन्फ्रेंस के अध्यक्ष थे जिसके माध्यम से जिन्ना के दो राष्ट्र सिद्धांत के खिलाफ उन्होंने लड़ाई लड़ी।